Histamínová intolerancia, alergia na soju
Dobrý deň
Manžel má histaminovú intoleranciu, alergiu na soju a intoleranciu na kravske mlieko môže užívať Milgamma N.Ktoré probiotika môže užívať ?
Pekne ďakujem

Pekný deň
Dobrý deň.
Ďakujeme za Vašu otázku.
Liek Milgamma N obsahuje sójový lecitín, získavaný zo sójových bôbov, ktoré patria medzi alergény. Pri získavaní lecitínu býva väčšina proteínových frakcií spôsobujúcich alergické reakcie odstránená, napriek tomu však môže lecitín tieto alergény v malom množstve obsahovať. Keďže odpoveď každého pacienta na liečbu je individuálna, nemusíte sa vyhnúť zhoršeniu príznakov súvisiacich s alergiou na sóju. Pokiaľ si to však zdravotný stav vyžaduje, prínos liečby je prevažujúci nad prípadnými rizikami, ktoré z nej vyplývajú. V prípade užívania vitamínu B6 sa zaznamenalo zvýšenie aktivity diaminooxidázy, preto jeho užívanie môže byť pri histamínovej intolerancii dokonca prospešné.
Pri intolerancii na lepok, laktózu, histamínovej intolerancii či alergii na bielkovinu kravského mlieka sú vhodné probiotiká
Probio-Fix Inum
. Ide o výživový doplnok s obsahom baktérií mliečneho kvasenia Lactobacillus rhamnosus GG a Bifidobacterium animalis subsp. lactis- kyslomliečne baktérie podporujúce imunitný a tráviaci systém. Odporúčané dávkovanie je 1 kapsula denne.
Prajem pekný zvyšok dňa.
S pozdravom
Mgr. Barbora Bičanovská